NOTĂ DE FUNDAMENTARE

|  |
| --- |
| Secţiunea 1Titlul proiectului de act normativ **Ordonanță de urgență pentru modificarea Ordonanței de urgență a Guvernului nr. 155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă** |

**Secţiunea a 2-a Motivul emiterii actului normativ**

|  |  |
| --- | --- |
| 1.Descrierea situaţiei actuale | În contextul crizei provocate de COVID-19, Comisia Europeană a instituit un mecanism de redresare și reziliență pentru a furniza un sprijin financiar eficace și semnificativ menit să accelereze implementarea reformelor sustenabile și a investițiilor publice conexe în statele membre. Pentru a se asigura asumarea responsabilității la nivel național și concentrarea pe reformele și investițiile relevante, statele membre care doresc să primească sprijin trebuie să transmită Comisiei Europene un plan de redresare și reziliență care să fie motivat și justificat în mod corespunzător.  Ordonanța de urgență a Guvernului nr. 155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă a instituit cadrul necesar pentru elaborarea planului național, inclusiv în ce privește asigurarea de resurse umane specializate astfel încât acesta să poată fi elaborat la termenul asumat.  În data de 21 ianuarie 2021 Ministerul Investițiilor și Proiectelor Europene a propus Guvernului un Memorandum prin care au fost aprobate abordarea unitară și coordonare interinstituțională în elaborarea și negocierea informală cu Comisia Europeană, Ministerul Investițiilor și Proiectelor Europene prin implicarea Președinției, a vice-premierului coordonator, a Departamentului pentru Dezvoltare Durabilă din cadrul Secretariatului General al Guvernului, precum si a ministerelor de linie în domeniul cărora sunt prevăzute activități și proiecte în PNRR. De asemenea, s-a aprobat actualizarea PNRR, într-o formă coerentă, în conformitate cu prioritățile stabilite în cadrul Programului de Guvernare, asigurându-se în același timp corelarea proiectelor ce ar urma să rezulte în baza PNRR cu țintele specifice cuprinse în recomandările de țară.  Mecanismul de redresare și reziliență a intrat în vigoare la data de 19 februarie 2021, în temeiul Regulamentului (UE) 2021/241 al Parlamentului European și al Consiliului din 12 februarie 2021 ce cuprinde, în forma aprobată de Consiliul Uniunii Europene și Parlamentul European, o serie de aspecte diferite față de propunerea de regulament care a stat la baza Ordonanței de urgență a Guvernului nr. 155/2020, cum ar fi titlul, structura planului sau introducerea unor noi categorii de cheltuieli eligibile, de exemplu cheltuielile aferente elaborării documentațiilor tehnico-economice sau cheltuielile administrative.  Conform art. 18 alin. (3) din Regulamentul (UE) 2021/241 al Parlamentului European și al Consiliului din 12 februarie 2021 din 12 februarie 2021 de instituire a Mecanismului de redresare și reziliență, România trebuie să transmită oficial planul de redresare și reziliență, până la 30 aprilie, printr-un singur document integrat. Astfel, se impune aprobarea de către Guvern prin Memorandum a unui mandat pentru Ministerul Investițiilor și Proiectelor Europene pentru a desfășura procedurile de negociere cu Comisia Europeană, în vederea aprobării PNRR, precum și Ministerului Finanțelor, pentru a desfăşura procedurile de negociere la nivelul Comitetului Economic și Finaciar (EFC).” Totodată se are în vedere și faptul că, la acest moment, impactul pe bugetul național, aferent cofinanțării naționale, nu poate fi estimat.  Totodată se impune și flexibilizarea mecanismului de avizare de către Ministerul Investițiilor și Proiectelor Europene a proiectelor propuse de beneficiari, prin eliminarea termenului de 10 zile, precum și prin introducerea în acest mecanism a ministerelor coordonatoare pentru reforme.  Ținând cont că forma finală a Planului național de redresare și reziliență urmează a fi stabilită doar în urma negocierilor cu Comisia Europeană se împune și flexibilizarea structurii înființate la nivelul Ministerul Investițiilor și Proiectelor Europene pentru gestionarea elaborării, negocierilor și implementarea planului.  În lipsa acestor măsuri definitivarea Planului național de redresare și reziliență în vederea transmiterii către Comisia Europeană ar fi supusă riscului.  Având în vedere că elementele sus menționate vizează interesul public și strategic, sunt o prioritate a Programului de guvernare și constituie o situație de urgență și extraordinară, a cărei reglementare nu poate fi amânată, se impune adoptarea de măsuri imediate pe calea ordonanței de urgență. |
| 11 În cazul actelor normative care transpun legislaţie comunitară sau creează cadrul pentru aplicarea directă a acesteia. | Proiectul de act normativ nu se referă la acest subiect. |
| 2.Schimbări preconizate | În ceea ce privește termenul ”relansare” se impune înlocuirea cu ”redresare” în denumirea Planului național de relansare și reziliență, în vederea corelării cu Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență. De asemenea structura planului se impune a fi modificată prin instituirea a șase piloni de investiții, în vederea corelării cu același regulament.  Având în vedere urgența în definitivarea și asumarea la nivel național a Planului național de redresare și reziliență și ținând cont de perioada de timp foarte scurtă până la termenul asumat, se impune mandatarea Ministerul Investițiilor și Proiectelor Europene pentru a desfășura procedurile de negociere cu Comisia Europeană, în vederea aprobării PNRR.  Având în vedere că perioada de implementare a Planului național de redresare și reziliență este relativ scurtă, iar pentru proiectele de investiții este necesară flexibilizarea mecanismului de avizare de către Ministerul Investițiilor și Proiectelor Europene a proiectelor propuse de beneficiari, prin eliminarea termenului de 10 zile, precum și prin introducerea în acest mecanism a ministerelor coordonatoare pentru reforme.  Forma finală a Planului național de redresare și reziliență urmează a fi stabilită doar în urma negocierilor cu Comisia Europeană, ceea ce presupune operaționalizarea structurii de specialitate care funcționează la nivelul Ministerul Investițiilor și Proiectelor Europene pentru elaborarea, negocierea, aprobarea și implementarea PNRR.  Prin urmare, este necesară adoptarea unor măsuri legislative urgente care să permită asigurarea încadrării în termenul asumat precum și flexibilizarea unor structuri și mecanisme.  De asemenea, este necesară modificarea OUG nr. 155/2020 în vederea stabilirii mecanismului de încheiere a acordurilor de finanțare dintre MIPE și ministere responsabile pentru implementarea reformelor și/sau acorduri de finanțare pentru implementarea componentelor aferente reformelor, respectiv cu SGG în cazul în care este responsabil de implementare de reforme sau de componente aferente reformelor, precum și cu ministerele care au în subordine/coordonare/sub autoritate entități responsabile de implementarea componentelor aferente reformelor.  Elementele sus menționate vizează interesul public și strategic, sunt o prioritate a Programului de guvernare și constituie o situație de urgență și extraordinară, a cărei reglementare nu poate fi amânată pentru a asigura premisele implementării Planului național de redresare și reziliență. |
| 3.Alte informaţii | Nu au fost identificate. |

**Secţiunea a 3-a - Impactul socio-economic al proiectului de act normativ**

|  |  |
| --- | --- |
| 1. Impactul macro- economic | Prezentul actul normativ are impact macroeconomic, contribuind la pregătirea Planului național de redresare și reziliență și a portofoliului de proiecte ce vor permite atragerea fondurilor aferente acestuia. |
| 11. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. |
| 2. Impact asupra mediului de afaceri | Proiectul de act normativ nu se referă la acest subiect. |
| 21. Impactul asupra sarcinilor administrative | Proiectul de act normativ nu se referă la acest subiect. |
| 22. Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ nu se referă la acest subiect. |
| 4. Impact asupra mediului | Proiectul de act normativ nu se referă la acest subiect. |
| 5. Alte informaţii | Nu au fost identificate. |

**Secţiunea a 4-a. Impactul financiar asupra bugetului de stat consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| Indicatori | An curent | Următorii 4 ani | | | | Media următorilor 5 ani, după anul curent |
| 1 | 2 | 3 | 4 | 5 | 6 | 7 |
| 1.Modificări ale veniturilor bugetare, plus/minus, din care:  a)bugetul de stat, din acesta:  -impozit pe profit  -impozit pe venit  b)bugete locale:  -impozit pe profit  c)bugetul asigurărilor sociale  -contribuţii de asigurări |  |  |  |  |  |  |
| 2.Modificări ale cheltuielilor bugetare din care:  a)bugetul de stat, din acesta:  -cheltuieli de personal  -bunuri şi servicii  b)bugete locale:  -cheltuieli de personal  -bunuri şi servicii  c)bugetul asigurărilor sociale  -cheltuieli de personal  -bunuri şi servicii | 0 | 0 | 0 | 0 | 0 | 0 |
| 3.Impact financiar, plus/minus, din care:  a) buget de stat  b)bugete locale | Proiectul de act normativ nu se referă la acest subiect. | | | | | |
| 4. Propuneri pentru  acoperirea creşterilor de cheltuieli | Proiectul de act normativ nu se referă la acest subiect. | | | | | |
| 5. Propuneri pentru acoperirea scăderilor de venituri | Proiectul de act normativ nu se referă la acest subiect. | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. | | | | | |
| 7. Alte informaţii | Nu au fost identificate. | | | | | |

**Secţiunea a 5-a - Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | Proiectul de act normativ nu se referă la acest subiect. |
| 11. Compatibilitatea proiectului de act normativ cu legislaţia în domeniul achiziţiilor publice | Proiectul de act normativ nu se referă la acest subiect. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare europene | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6.Alte informaţii | Nu au fost identificate. |

**6. Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, instituite de cercetare şi alte organisme implicate | Proiectul de act normativ nu se referă la acest subiect. |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectivul proiectului de act normativ | Proiectul de act normativ nu se referă la acest subiect. |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5.Informaţii privind avizarea de către:  a) Consiliul legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Prezentul proiect de act normativ este supus avizării Consiliului Legislativ |
| 6.Alte informaţii | Nu au fost identificate. |

Secţiunea a 7-a Activităţi de informare publică privind elaborarea şi implementarea proiectului de act normativ

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a ministerului la data de ............ |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţeanului sau diversităţii biologice | Proiectul de act normativ nu se referă la acest subiect. |
| 3. Alte informaţii | Nu au fost identificate. |

**Secţiunea a 8- a. Măsuri de implementare**

|  |  |
| --- | --- |
| 1. Măsuri de punere în aplicare a proiectului de act normativ de către autorităţile administrative publice centrale şi/sau locale-înfiinţarea sau extinderea competenţei instituţiilor existente | Proiectul de act normativ nu se referă la acest subiect. |
| 2. Alte informaţii | Nu au fost identificate. |

Față de cele prezentate mai sus, a fost promovat prezentul proiect de **Ordonanţă de urgenţă a Guvernului** **pentru modificarea Ordonanței de urgență a Guvernului nr. 155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă,** care în forma prezentată, a fost avizat de Consiliul Legislativ, precum şi de către ministerele interesate şi pe care îl supunem adoptării.

**MINISTRUL INVESTIȚIILOR ȘI PROIECTELOR EUROPENE**

**CRISTIAN GHINEA**

**AVIZĂM :**

**VICEPRIM-MINISTRU**

**ILIE-DAN BARNA**

**MINISTRUL AFACERILOR EXTERNE**

**BOGDAN AURESCU**

|  |  |  |
| --- | --- | --- |
| |  |  | | --- | --- | | **MINISTRUL FINANŢELOR**  **ALEXANDRU NAZARE** | **MINISTRUL JUSTIŢIEI**  **STELIAN-CRISTIAN ION** | |